A szőrnövekedésnek három különféle fázisát különböztetjük meg. Az anagén, azaz növekedési fázisban a szőrszálak melanintermelése, valamint a szőrtüszővel való kapcsolata folyamatos. Ez az a fázis, melyben a lézeres szőrtelenítés hatékonyan lép fel a szőrtüszőkkel szemben.
A UPR technológia által besugárzott három miliszekundumnyi lézernyalábot a szőrszálak a tüszőbe vezetik, melynek hőmérséklete a lézervillanások hatására kb. 70 Celcius fokra emelkedik. Ezen a hőmérsékleten a szőrszál és a szőrtüsző kapcsolata megszakad, azaz a szőrszál kihullik. A szőrtüsző roncsolódásának következtében további működésre nem képes, azaz az adott szőrtüszőben további szőrszál növekedése nem várható.
A katagén, azaz átmeneti, valamint telogén, azaz nyugalmi fázisban a dióda lézeres szőrtelenítés nem hat a szőrtüszőre, ezért a kezeléseket minden esetben ismételni szükséges. Az egyes bőr- és szőrtípusoknak, valamint a kezelendő testtájék egyedi jellemzőinek megfelelő időközönként, két-, három-, négy- vagy hathetenként van szükség a kezelés ismétlésére.
A BeautySense Szépségszalonban saját tulajdonú Cocoon Medical Laser szőrtelenítő géppel dolgozunk, így minden esetben a valós szükségleteidnek megfelelő módon és időpontban biztosítjuk számodra a kezeléseket. Nincs üresjárat, minden végleges lézeres szőrtelenítés alkalom valóban hatékony és eredményes.